Polîsanê Tirkî reyna hêrişê merdimanê tepişteyanê ke vernîya Zîndanê Gebze de çalakîya roniştişî virazenê kerd.
Merdimê tepişteyan 9’ê Nîsane ra nata vernîya Zîndanê Cinîyan ê Gebze de çalakîya nobete virazene. Çalakwanê ke bi çalakîya roniştişî paştî danê xoverdayoxanê zîndanê ke semedê wedartiş tecrîdê serê Rayberê Şarê Kurdî Abdullah Ocalanî grevê vêşanîye de yê, her tim raştê hêrişê polîsan yenê, ewro reyna hedefê hêrişî de bî. Polîsan bi derbkerdiş 4 kesî destbend kerdî.
